Ir-Regolament tal-Kummissjoni (KE) Nru 1421/2003
tat-8 ta’ Awissu 2003
li jikkoreġi r-Regolament (KE) Nru 2103/2002 li japprova operazzjonijiet ta’ spezzjoni tal-konformità għall-istandards tal-marketing applikabbli lill-frott u ħaxix frisk imwettqin fl-Afrika ta’ Isfel qabel l-importazzjoni għal ġol-Komunità Ewropea
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħaxix [1], kif l-aħħar emendat mir-Regolament tal-Kummissjoni (KE) Nru 47/2003 [2], u partikolarment l-Artikolu 10 tiegħu,
Billi:
(1) Ir-Regolament tal-Kummissjoni (KE) Nru 2103/2002 [3], kif l-aħħar emendat mir-Regolament (KE) Nru 836/2003 [4], japprova operazzjonjijiet ta’ ispezzjoni fl-Africa ta’ Isfel u jistabbilixxi fl-Anness II tiegħu il-ċertifikat mudell li għandu jkun użat mill-korpijiet ta’ ispezzjoni ta’ l-Afrika ta’ Isfel.
(2) Żball fl-ittajpjar seħħ waqt l-adozzjoni tar-Regolament (KE) Nru 836/2003 fir-rigward tal-perjodu ta’ validità biex jintbagħat iċ-ċertifikat mill-baħar jew l-art.
(3) Hu għalhekk meħtieġ li r-Regolament (KE) Nru 2103/2002 jiġi kkoreġut skond dan.
(4) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall-Frott u l-Ħaxix Frisk,
ADOTTAT DAN IR-REGOLAMENT:
Artikolu 1
L-Anness II għar-Regolament (KE) Nru 2103/2002 hu kkoreġut kif ġej:
Fil-kaxxa 13 ("perjodu ta’ ġranet ta’ validità"), il-figura "30" hi mibdula mill-figura "40".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 8 Awissu 2003.